google/wiki40b huggingface dataset:
Aleš Cibulka

Kariéra

Začínal v roku 1992 ako rozhlasový moderátor v karlovarskom súkromnom rádiu Diana. Dva roky pôsobil v Televízii Nova, kde moderoval reláciu Snídaně s Novou.
Od roku 1998, kedy ukončil svoje štúdiá na Vyššej odbornej škole hereckej, sa stal spolupracovníkom a neskôr aj zamestnancom Českej televízie, kde moderoval reláciu Dobré ráno s ČT. Tiež s kolegyňou Magdou Reifovou moderoval pre Českú televíziu zemepisnú súťaž pre deti Baťoh a spoločne s Ivanou Andrlovou a Zbyškom Pantůčkom účinkuje tiež v relácii venovanom českému jazyku O češtině.
Tiež bol jeho hlas známy z relácií Dobré jitro s Českým rozhlasem, Host do domu a Tobogan. Potom, čo Yvonne Přenosilová ako jeho hosť relácie Host do domu začiatkom mája 2006 povedala, že (vtedajší premiér) "pán Paroubek, ako hovorím, si trošku hrá na Mussoliniho... ", bol z programu odvolaný a mohol naďalej moderovať už len zábavné programy (Tobogan).
Dvakrát spoločne s Jiřinou Jiráskovou moderoval slávnostné vyhlasovania cien TýTý. Každý rok moderuje detskú súťaž Zlatý oříšek.
Okrem tejto činnosti pôsobí aj ako umelecký publicista, napísal celkom 3 knihy, z toho dve životopisné knihy o českej herečke Nataši Gollovej a jednu knihu o Zdenke Sulanovej.
Po dlhej známosti uzavrel v roku 2008 registrované partnerstvo s Michalom Jagelkom.
V Českej televízii moderoval tiež napr. reláciu Kolo plné hvězd, kam pozýval známe osobnosti, ktoré si na "kolese plnom hviezd" vytáčali zábavné scénky z rôznych relácií.
Od roku 2012 moderuje každodennú súťaž Česká tajenka a od roku 2013 je tiež sprievodcom talk show Sejdeme se na cibulce, ktorú vždy v sobotu vysiela TV Barrandov.
Tomáš Babiak

Životopis

Študoval na Fakulte telesnej výchovy a športu Univerzity Komenského v Bratislave (1967 – 1973). V rokoch 1973 – 1974 inštruktor športu a veliteľ čaty v Armádnom stredisku vrcholového športu Dukla Banská Bystrica, 1982 – 1983 tréner oštepárov na Internátnej športovej škole v Banskej Bystrici. Ako oštepár 1966 – 1973 a 1974 – 1975 člen oddielu Slávia SVŠT Bratislava, 1973 – 1974 Dukla Banská Bystrica, 1975 – 1981 Dukla Praha, 1982 – 1983 Stavbár Nitra. V roku 1967 vytvoril v hode oštepom dorastenecký a o tri roky neskôr aj juniorský čs. rekord. Československo reprezentoval na medzinárodných podujatiach v rokoch 1972 – 1982 spolu 22-krát, pričom dvakrát (1979 a 1981) získal titul majstra ČSSR. Popri aktívnej pretekárskej činnosti sa venoval trénovaniu dorastencov.
Jacobus de Voragine

Jacobus de Voragine, alebo Jacobus a Voragine alebo Jacobus da Voragine (* 1228, Varazze – † 13. júl alebo 14. júl 1298, Janov) bol taliansky hagiograf a historik.
V roku 1240 vstúpil do dominikánskeho rádu, azda v Janove, neskôr pôsobil ako lombardský provinciál svojho rádu, od roku 1292 bol arcibiskupom janovským.
Jeho literárna činnosť vyplývala z jeho cirkevného postavenia a bola zameraná čisto prakticky, preto písal prostou latinčinou.
Tieň

Tieň je oblasť priestoru, kam priamo nedopadá svetlo zo zdroja svetla; v užšom zmysle len umbra.
Tieň sa nachádza v celom priestore za nepriehľadným telesom, na ktoré dopadá svetlo. Prierez tieňa je dvojrozmerný obrys alebo obrátená projekcia objektu, ktorý blokuje svetlo.
Úplný tieň sa nazýva umbra a je to priestor, do ktorého nevniká svetlo zo žiadneho svetelného zdroja. Polotieň alebo penumbra je priestor, do ktorého z niektorého zdroja svetlo vniká.
Plný tieň je tmavý priestor za telesom kam nevniká svetlo ani z jedného svetelného zdroja. Polotieň je priestor za telesom kam vniká svetlo iba z jedného svetelného zdroja.
Prístavný most

Odôvodnenie stavby mosta

Nevyhovujúci stav Starého mosta na Šafárikovom námestí, ktorý slúžil cestnej a železničnej doprave, úrovňové prejazdy železnice s mestskými komunikáciami a v neposlednom rade plán výstavby diaľničného obchvatu Bratislavy viedli k presmerovaniu osobnej, nákladnej a taktiež železničnej dopravy cez diaľnično-železničný most do Petržalky, čím sa dosiahlo odbremenenie dopravy v centre mesta. Pôvodne bol navrhovaný na 50 000 vozidiel denne, no bežne ním prejde v priemere približne až 120.000 vozidiel každý deň (podľa údajov Národnej diaľničnej spoločnosti z roku 2013).
La Chavanne

Poloha

Obec má rozlohu 3,06 km². Najvyšší bod je položený 365 m n. m. a najnižší bod 257 m n. m.

Obyvateľstvo

Počet obyvateľov obce je 602 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charlie George

Arsenal

Rodák z Londýna bol fanúšikom Arsenalu už ako dieťa. V roku 1966 sa mu splnil sen a stal jeho hráčom. Debutoval 9. augusta 1969 proti Evertonu, ale Arsenal prehral 1 – 0. Už v tejto sezóne sa stal dôležitou súčasťou tímu keď odohral 39 zápasov a dal góly v obdobe dnešnej Európskej ligy tímom ako Ajax Amsterdam a RSC Anderlecht, ktorý Arsenal vyhral 4 – 3 po predĺžený.
Charlie si nešťastne zlomil členok na začiatku nasledujúcej sezóny po zrážke s brankárom Evertonu Gordonom Westom, vrátil sa po piatych mesiacoch a hral významnú úlohu v Arsenale v sezóne 1970/71. Vtedy sa mu podarilo skórovať päťkrát v 17 zápasoch. Ale vrcholom jeho sezóny bol FA Cup, kde skóroval vo štvrtom, piatom a šiestom kole, rovnako sa ukázal ako rozdielový hráč vo finále FA Cupu 1971 proti Liverpoolu. Skóroval v predĺžený a vďaka nemu Arsenal vyhral 2 – 1.
George hral ďalšie štyri sezóny v Arsenale, tiež hral vo finále FA Cupu 1972, ktorý Arsenal prehral s Leedsom United 1 – 0. Ani on nebol výnimkou a tiež trpel zraneniami. Dokonca sa dostal do konfliktu s vedením klubu a v sezóne 1971/72 bol disciplinovaný dvakrát.
Na Vianoce roku 1974 sa dostal na prestupovú listinu, a v júli 1975 ho kúpilo Derby County za £100 000. Celkovo odohral 179 zápasov so 49 gólmi.

Derby County

V Derby strávil tri roky, kde pamätne skóroval hat-trick proti Realu Madrid v Lige majstrov, hoci Derby prehralo 5 – 6 po predĺžený. Ďalšie 3 góly strelil za Derby v Európskej lige UEFA.

Iné kluby

Hrával ešte za Minnesotu Kicks v juhoamerickej futbalovej lige. Taktiež hrával aj za Southampton do ktorého sa vrátil v decembri 1978 ale často ho sužovali zranenia a preto bol poslaný na hosťovanie do Nottinghamu Forest. Vo finále Ligy majstrov, ktorá sa hrala ešte na dva zápasy dal v prvom gól. Nottingham vyhral 1 – 0 a druhý zápas remizoval 1 – 1 a tak sa stal víťazom. Po sezóne sa vrátil späť do Southamptonu. V lete 1981 podpísal zmluvu s klubom Bulova v Hongkongu. O rok sa už sťahoval späť do Anglicka do Bournemouthu. Taktiež prestúpil ešte do Dundee United ale neodohral v ňom ani jeden zápas. Rovnaký osud ho čakal aj v Coventry City.
Sées (obec)

Poloha

Obec má rozlohu 40,31 km². Najvyšší bod je položený 321 m n. m. a najnižší bod 170 m n. m.

Obyvateľstvo

Počet obyvateľov obce je 4 377 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gruchet-Saint-Siméon

Poloha

Obec má rozlohu 2,63 km². Najvyšší bod je položený 94 m n. m. a najnižší bod 69 m n. m.

Obyvateľstvo

Počet obyvateľov obce je 709 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nachos

Nachos je populárne mexické jedlo. V najjednoduchšej forme ide o kukuričnú tortillu pokrytú roztopeným syrom.

História

Pri zrode tohto pokrmu stál v roku 1943 Ignacio "Nacho" Anaya (* 1894  –  † 1975) z Piedras Negras v Mexiku, ktoré leží oproti americkému Eagle Pass cez Rio Grande. 21. októbra prišlo do reštaurácie, v ktorej Ignacio pracoval, niekoľko manželiek amerických vojakov a on pre nich musel narýchlo pripraviť niečo chutné. V kuchyni toho ale veľa nenašiel, pretože predchádzajúci deň bolo zatvorené a zásoby sa mali ešte len doplniť. Rozkrájal teda tortilly na trojuholníčky, posypal ich čedarom, narýchlo ohrial a doplnil papričky jalapeños.
Ignacio "Nacho" Anaya si neskôr založil vlastnú reštauráciu, kde bolo nachos ako hlavná špecialita.
Názov pochádza z domácej podoby mena Ignác (Nacho). Trojuholníkové čipsy z tortill sa stali veľmi populárne a postupne prenikli aj do iných krajín.
Môžu sa podávať aj s rôznymi omáčkami, salsou a ďalšími ingredienciami - mäsom, olivami, fazuľou, paradajkami a pod.

Medzinárodný den Nacho

Medzinárodný deň Nacho je 21. októbra a od roku 1990 sa oslavuje najmä v Spojených štátoch amerických a Mexiku.
Medzinárodný festival Nacho sa koná od 13. októbra do 15. októbra v Piedras Negras.
Javorinka (Vysoké Tatry)

Názov

Je odvodený od Javorovej doliny. Poukazuje na bohatý výskyt javora v širokom okruhu Tatranskej Javoriny a Javorovej doliny.

Poloha

Od západu je ohraničená horným poschodím Širokej doliny a ramenom Širokej, na severe ju ohraničuje vrch Svišťovky. Od juhu Zelená dolina a na východe ústí do Javorovej doliny. Z drobného bezmenného plieska tu vyteká Svišťovský potok vo výške asi 1 690 m n. m.. Potok pretína v dolnom toku vyšný južný okraj Javorovej doliny a vteká do Javorinky.

Turistika

Dolinu vidieť z turistického chodníka, ktorý vedie Javorovou dolinou na Sedielko a do Malej Studenej doliny po  zelenej turistickej značke. Do Javorinky nevedie turistický chodník a nie je dostupná pre turistov. Je prírodnou rezerváciou.
Verderonne

Poloha

Obec má rozlohu 3,33 km². Najvyšší bod je položený 138 m n. m. a najnižší bod 48 m n. m.

Obyvateľstvo

Počet obyvateľov obce je 537 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pažerák

Pažerák (gréc. oesophagus z oisofagos = oiso niesť; fago jesť) je trubicový orgán spájajúci hltan a žalúdok. Dĺžka pažeráka je asi 25 až 28 cm. Tvorený je svalovinou, na začiatku priečne pruhovanou (orálna tretina), ku koncu hladkou. Vystlaný je sliznicou, ktorá obsahuje exokrinné žliazky, tie zvlhčujú prechádzajúcu potravu.
Kamadú

Kamadú (maldiv. ކަމަދޫ‎) je jeden z obývaných ostrovov na atole Bá na Maldivách. Počet obyvateľov je 420 (jún 2006), dĺžka ostrova 550 m, šírka 480 m. Vzdialenosť od hlavného mesta Male je 129,24 km.
Bubenícke sólo

História bubeníckeho sóla

Bubenícke sóla mali v každom období iný raz. Do povedomia sa dostali vďaka jazzovým bubeníkov ako Gene Krupa, Buddy Rich, Elvin Jones, Max Roach a neskôr Joe Morello (známy zo skladby „Take Five“). Významný vplyv mal na bubenícke sóla rock and roll - tzv. surf rock priniesol množstvo skladieb s bubeníckym sólom (The Shadows a ich „Little B“ (Brian Bennett) alebo The Ventures a ich „Wipe Out“). Najväčší rozvoj bubeníckych sól priniesla éra psychedelického a progresívneho rocku (koniec šesťdesiatych rokov a sedemdesiate roky, dvadsiateho storočia). Táto éra priniesla bubeníkov ako boli napríklad Keith Moon, John Bonham, Mitch Mitchell, Ian Paice, Robert Wyatt (spievajúci bubenícky líder Soft Machine), Ron Bushy, Carl Palmer a ďalší. Koncom osemdesiatych a v deväťdesiatych rokoch, nástupom elektroniky a rytmického minimalizmu došlo k výraznému zjednodušeniu rytmov a bubenícke sóla (často aj bubeníci) v mainstreame prakticky zanikli (dokonca ich nahradili automatickí bubeníci).
Kalotypia

Výhody a nevýhody

Jej výhody spočívali v snímaní na papier, výrobu pozitívu z negatívu a neobmedzené kopírovanie. Problémom bola nepravidelná štruktúra papierových vláken, ktoré sa prenášali aj na fotografie.
Uzemain

Poloha

Obec má rozlohu 27,3 km². Najvyšší bod je položený 467 m n. m. a najnižší bod 305 m n. m.

Obyvateľstvo

Počet obyvateľov obce je 1 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra T7B5

Konštrukcia

T7B5 je jednosmerný štvornápravový motorový električkový vozeň, ktorý koncepčne vychádzal z vozňov T6B5 a oba typy tak mali podobné rozmery vozňovej skrine. Hmotnosť celého vozňa sa zväčšila, priblížila sa 20 tonám, čo bolo veľkou nevýhodou tohto typu. Boli použité aj podvozky s dvojitým odpružením. Električka je vybavená elektrickou výzbrojou typu TV3 s tyristorovou reguláciou.

Prototypy

Prvé dva prototypy čísel 0024 a 0025 sa v Prahe objavili v roku 1988. Po rade skúšok bol vozeň č. 0024 odstavený v pražskej vozovni Hloubětín. Tu ostal až do roku 2002, kedy bol správcom konkurznej podstaty skrachovanej firmy ČKD predaný firme, ktorá vozeň rozobrala a diely zošrotovala.
Vozeň č. 0025 bol v roku 1991 zrekonštruovaný a predaný do nórskeho Osla, kde získal evidenčné číslo 200. V roku 1995 dostal nové evidenčné číslo 321 a používal sa na vyhliadkové jazdy. V roku 1998 bol kvôli nedostatku zamestnancov odstavený a ešte v tom istom roku sa dostal do švédskeho mesta Göteborg, kde pod číslom 100 jazdí dodnes ako vyhliadkový vozeň.
Ďalšie dva prototypy T7B6 s číslami 0026 a 0027 vyrobené v roku 1989 jazdili krátky čas aj v Prahe, onedlho však boli predané na skúšky do Moskvy, kde už zostali. V roku 1996 boli vozne opäť prečíslované, tentoraz už definitívne na 3321 a 3322. Obe električky boli v roku 2004 odstavené, pričom vozeň s ev.č. 3322 slúži ako zdroj náhradných dielov.
Luneau

Poloha

Luneau má rozlohu 27,27 km². Najvyšší bod je položený 302 m n. m. a najnižší bod 232 m n. m.

Obyvateľstvo

Luneau má 286 obyvateľov (2009).
Graf vývoja obyvateľstva:
Zdroje: INSEE
Hippotes (syn Fyla)

Hippotes alebo Hippotés (starogr. Ἱππότης – Hippotes/iný prepis Hippotés je v gréckej mytológii syn Fyla a Leipefilény.
Počas príprav Dórov, vedených Heraklovcami, na nový útok o podrobenie si mykénskeho Peloponézu, Heraklovec Hippotes zabil v prístavnom meste Naupakte veštca z Arkádie, pretože si myslel, že je zved poslaný nepriateľom. Keďže veštec bol kňazom boha Apolóna, vojenská výprava Dórov bola po tomto čine odsúdená na neúspech. Boh Apolón im za to zničil morskou búrkou flotilu a zostávajúce vojsko potrestal hladomorom. Heraklovci si chceli boha uzmieriť a preto si odišli po radu do orákula, kde im odporučili, aby vinníka poslali do desaťročného vyhnanstva. Heraklovci si nechali poradiť, Hippota poslali do vyhnanstva a boh im odpustil. Hippotes sa potom v exile, stal otcom Aléta.
Jozef Baluška

Životopis

Študoval na strednej škole v Nových Zámkoch. Pôsobil ako odborný učiteľ na meštianskych školách, 1940-1944 na meštianskej škole v Banskej Bystrici. Po druhej svetovej vojne emigroval do Rakúska, od r. 1952 žil v Mníchove. Pracovník slovenskej redakcie rádia Slobodná Európa. Spracovával materiály o živote a osudoch slovenskej emigrácie v Rakúsku a v Nemecku.
Ouge

Poloha

Obec má rozlohu 13,49 km². Najvyšší bod je položený 383 m n. m. a najnižší bod 228 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Sky Moves Sideways

Zoznam skladieb

Autorom hudby a textov je Steven Wilson, výnimkou je skladba „Moonloop“" od Porcupine Tree.
Kirgizské národné futsalové družstvo mužov

Vrcholné podujatia

Kirgizské družstvo sa 4-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.
Majstrovstiev Ázie sa zúčastnilo 15-krát, prvýkrát už v roku 1999. Prvýkrát postúpilo zo základnej skupiny do vyraďovacích bojov na šampionáte v roku 2002. Veľký úspech dosiahlo v roku 2005 vo Vietname, kde sa prebojovalo zo základnej cez štvrťfinálovú skupinu až do semifinále turnaja. V ňom tesne prehralo s Japonskom 0 : 3, a keďže sa zápas o 3. miesto nehral, spolu s Uzbekistanom získalo bronz. Na ďalších dvoch šampionátoch sa opäť prebojovalo do semifinále. Po semifinálových prehrách nestačilo potom aj v súbojoch o 3. miesto. V roku 2006 podľahlo Iránu a v 2007 zase Uzbekistanu. V ďalších turnajoch sa dostalo už len do štvrťfinálových bojov. V rokoch 2014 a 2018 vo Vietname, resp. na Taiwane nepostúpilo ani do štvrťfinále.
Družstvo sa predstavilo v rokoch 2005, 2007 a 2017 na Ázijských halových hrách, na ktorých skončilo najlepšie vo štvrťfinále.
La Bollène-Vésubie

Poloha

Obec má rozlohu 35,57 km². Najvyšší bod je položený 2 122 m n. m. a najnižší bod 465 m n. m.

Obyvateľstvo

Počet obyvateľov obce je 550 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Dinklage

Životopis

Narodil sa v Morristowne v New Jersey Diane a Johnovi Carlovi Dinklageovým. Jeho matka bola učiteľka hudobnej výchovy na základnej škole a otec sa živil ako poisťovací agent. Dinklage sa narodil s achondropláziou, vďaka čomu má malý vzrast (135 cm). Vyrástol v Mendham Township v New Jersey a je nemeckého a írskeho pôvodu. Jeho nemeckí predkovia boli príbuzní so šľachtickým rodom „von Dincklage“. V roku 1987 absolvoval Delbarton School a v roku 1991 Bennington College.

Súkromný život

V roku 2005 si vzal divadelnú režisérku Ericu Schmidt. V roku 2011 sa im narodila dcéra Zelig. Je vegetarián a žije so svojou ženou a dcérou v New Yorku. Podporuje organizáciu Farm Sanctuary a bol hovorcome organizácie Walk for Farm Animals. Keď sa ho v rozhovore spýtali na jeho výšku, tak povedal: „Keď som bol mladý, určite sa mi to nepáčilo. Ako dospievajúci som bol zatrpknutý a naštvaný a začal som si okolo seba stavať múry. Ale čím starší ste, tým viac si uvedomujete, že pre tieto veci musíte mať zmysel pre humor. A tak jednoducho viete, že to nie je váš problém. Ale ich.“
Le Croisic

Poloha

Obec má rozlohu 4,5 km². Najvyšší bod je položený 20 m n. m. a najnižší bod 0 m n. m.

Obyvateľstvo

Počet obyvateľov obce je 4 064 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ochrana životného prostredia

Ochrana životného prostredia alebo zriedkavo environmentálna ochrana sú (podľa zákona č. 17/1992 Zb.)  činnosti,  ktorými  sa predchádza znečisťovaniu alebo poškodzovaniu životného prostredia alebo sa toto znečisťovanie alebo   poškodzovanie obmedzuje a odstraňuje. Zahŕňa ochranu jeho jednotlivých zložiek alebo konkrétnych ekosystémov a ich vzájomných väzieb, ale aj ochranu životného prostredia ako v celku.
Termín sa často nesprávne zamieňa s termínmi ekológia a ochrana prírody.
José López Portillo

Životopis

Vyštudoval právo na Národnej autonómnej univerzite v Mexiku. Potom na svojej alma mater učil politickú teóriu a verejnú správu. Vydal niekoľko kníh o politickej filozofii a napísal aj dve knihy beletristické: Quetzalcoatl a Don Q.
V roku 1959 vstúpil do Inštitucionálnej revolučnej strany, kľúčovej politickej sily mexického politického systému. Postupne stúpal mocenskou hierarchiou, aby sa v 70. rokoch plne vrhol na politiku. Najprv pracoval v prezidentských kanceláriách Gustava Díaza Ordaza a Luisa Echeverria a neskôr, roku 1973 bol ním menovaný ministrom financií. Držal tento post do roku 1975. Podarilo sa mu obmedziť daňové úniky a znížiť verejné výdavky. V roku 1976 vyhral v prezidentských voľbách (bez protikandidáta), ako kandidát Inštitucionálnej revolučnej strany. Roku 1978 obnovil po 38 rokoch diplomatické vzťahy so Španielskom - za zlepšenie vzťahov medzi španielskojazyčnými krajinami tiež roku 1981 získal Cenu Astúrskej kňažnej. Podporil sandinovské hnutia v Nikaragui. Oponoval politike Ronalda Reagana. Vykonal reformu, ktorá rozšírila počet členov parlamentu na 400, pričom 100 muselo patriť opozícii. Tým oslabil hegemóniu Inštitucionálnej revolučnej strany, ktorá v Mexiku vládla nepretržite od roku 1929 (do roku 2000).
Začiatok jeho vlády sprevádzalo - napriek dramaticky vysokej inflácii - ekonomické nadšenie, ktoré vyplývalo z objavu ropy v štátoch Veracruz a Tabasco. Mexiko sa v krátkej dobe stalo štvrtým najväčším ťažiarom ropy na svete. Napriek obrovským ziskom však rýchlo rástol vládny dlh. Po prudkom znížení cien ropy roku 1981, vypukla v Mexiku obrovská dlhová kríza, ktorá sa preliala aj do zahraničia. Mexiko sa stalo druhým najväčším dlžníkom na svete. López reagoval tým, že znárodnil banky, zaviedol kontrolu devíz a o 40 percent devalvoval mexickú menu peso, hoci verejnosti tvrdil, že bude menu obhajovať „zúrivo ako pes“ a úspory občanov nie sú v ohrození. Stal sa potom objektom veľkej nenávisti verejnosti a po konci svojho mandátu roku 1982 radšej odišiel z krajiny. Jeho nástupca, Miguel de la Madrid, zahájil proti nemu ťaženie - López sa totiž stal symbolom korupcie a rozkrádania, americký novinár Jack Anderson publikoval informácie tajných služieb, podľa ktorých López spreneveril viac ako miliardu dolárov, navyše preslávil sa aj svojim protekcionizmom, ministerský post pridelil aj svojej manželke, vysoké vládne funkcie získali aj iní členovia jeho rodiny.
Petrovská vrchovina

Polohopis

Podcelok zaberá východnú časť pohoria a južný okraj vymedzuje slovensko-maďarská hranica. Na severe susedí s Rimavskou kotlinou, na západe pokračuje Cerová vrchovina podcelkom Hajnáčska vrchovina.
Agmé

Poloha

Obec má rozlohu 5,01 km². Najvyšší bod je položený 116 m n. m. a najnižší bod 48 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viedenský valčík

Viedenský valčík je postupový, kolový tanec v 3/4 takte alebo zriedka (vlastne skôr) v 3/8 takte, dôraz je kladený na prvú dobu. Je to druh valčíka.
Tento tanec sa tancuje v páre, a to tak, že jeden z páru vždy uhýba druhému, ktorý ide dopredu a počas prvého kroku otočí celý pár. Zaujímavosťou je, že bol prvým tancom, ktorý sa tancoval v tesnom uzavretom štandardnom držaní.
Valčík vznikol v Alpách, kde sa vyvinul spolu s ďalšími podobnými tancami z ľudového vzoru. Divadelnú premiéru mal roku 1787 v opere Una cosa rara (Vzácna vec, autorom je Vincent Martin) a hneď sa stal veľmi populárnym.
Neskôr sa objavil v rade diel významných skladateľov, napr. Johanna Straussa staršieho, Johanna Straussa mladšieho, Josefa Lannera,...
Typickým príkladom valčíkovej melódie je pieseň Pásla ovečky.
Cabriès

Poloha

Obec má rozlohu 36,55 km². Najvyšší bod je položený 261 m n. m. a najnižší bod 124 m n. m.

Obyvateľstvo

Počet obyvateľov obce je 8059 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wingen-sur-Moder

Poloha

Obec má rozlohu 17,37 km². Najvyšší bod je položený 406 m n. m. a najnižší bod 207 m n. m.

Obyvateľstvo

Počet obyvateľov obce je 1 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joint venture

Joint venture (angl. joint = spoločný, to venture = riskovať) je forma partnerského vzťahu dvoch alebo viacerých ekonomicky nezávislých právnych subjektov. Každý partner vkladá do podniku svoj podiel, či už finančný, technologický alebo iný. Základný kapitál je tvorený peňažnou hodnotou účastníckých podielov.

Bibliografia

Smolková, Eva: Strategické partnerstvá ako fenomén globálnej ekonomiky. 2009, Infopress, 228 s. ISBN 978-80-85402-92-6
Serín

Serín (skratka Ser alebo S) je neesenciálna, glukoplastická aminokyselina, jej L-forma je aminokyselina biogénna, jedna zo základných stavebných zložiek proteínov. Je polárna, teda hydrofilná.
Počas proteosyntézy je kódovaná tripletmi UCU, UCC, UCA, UCG, AGU a AGC. Je bežnou a dôležitou súčasťou mnohých bielkovín, vo fosfoproteínoch je jeho OH skupina esterifikovaná zvyškom kyseliny fosforečnej, v O-glykoproteínoch je to serín, na ktorého bočný reťazec je naviazaný reťazec oligosacharidov. Serín je hlavnou zložkou štruktúrnej bielkoviny fibroínu, ktorá tvorí vlákna hodvábu. Z hodvábu bol tiež po prvýkrát izolovaný a pomenovaný podľa latinského mena pre hodváb, sericum.
Serín tvorí aktívne miesto enzýmov, predovšetkým tzv. serínových proteáz, ako je trypsín či chymotrypsín, a cholínesteráz.
V metabolických dráhach sa serín uplatňuje ako substrát pri biosyntéze purínov a pyrimidínov, je prekurzorom syntézy glycínu, cysteínu a folátu.

Biosyntéza

Serín je neesenciálna aminokyselina a v živočíšnom tele je ľahko syntetizovaný z intermediátu glykolýzy, D-3-fosfoglycerátu. α-hydroxyskupina je najprv oxidovaná na oxoskupinu, ďalej je transamináciou vytvorený fosfoserín, ktorý je defosforylovaný na serín.

Degradácia

V pečeni väčšiny stavovcov vrátane človeka je serín degradovaný na glycín a H₄folát. Táto reakcia je zvratná. Glycín môže byť ďalej premenený na pyruvát, ktorý je substrátom pre glukoneogenézu. Serín je preto radený medzi glukoplastické aminokyseliny.
Ben McKee

Život

Ben McKee sa narodil roku 1985 v meste Forestville v Kalifornii. Už ako malý sa učil hrať na akustickú gitaru a husle. Na strednej škole Molino High School sa začal venovať hre na basovú gitaru a bol členom jazzového tria. Po absolvovaní strednej školy nastúpil na Berklee College of Music, kde sa zoznámil s budúcimi členmi skupiny Imagine Dragons Wayne Sermonom a Danielom Platzmanom. Nakoniec školu opustil s jedným neukončeným semestrom a začal sa naplno venovať hraniu v kapele.
Skupina Imagine Dragons vydala v roku 2012 svoj prvý album Night Visions, ktoré získalo mnoho ocenení. V roku 2015 vydali svoj druhý album s názvom Smoke + Mirrors.